**ԱՄՓՈՓԱԹԵՐԹ**

**«ՀՀ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՀՈՒԼԻՍԻ 25-Ի N 1392-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ**

|  |  |  |  |  |
| --- | --- | --- | --- | --- |
| **NN** | **Առաջարկության,**  **դիտողության հեղինակը, գրության ստացման ամսաթիվը, գրության համարը** | **Առաջարկության,**  **դիտողության բովանդակությունը** | **Եզրակացություն** | **Կատարված**  **փոփոխություն** |
| **1.** | 1. ՀՀ ֆինանսների նախարարություն  2020-06-22  01/11-1/9174-2020 | 1.դիտողություններ և առաջարկություններ չկան: |  |  |
| **2.** | 2. ՀՀ էկոնոմիկայի նախարարություն  2020-06-24  01/8841-2020 | 2.դիտողություններ և առաջարկություններ չկան: |  |  |
| **3.** | 3. ՀՀ շրջակա միջավայրի նախարարություն  2020-06-19  1/07/6870-2020 | 3.դիտողություններ և առաջարկություններ չկան: |  |  |
| **4.** | 4. ՀՀ առողջապահության նախարարություն  2020-06-18  ԱԹ/11.2/13115-2020 | 4. դիտողություններ և առաջարկություններ չկան: |  |  |
| **5.** | 5. ՀՀ աշխատանքի և սոցիալական հարցերի նախարարություն  2020-06-19  ԶԲ/ԺՍ-1/39807-2020 | 5. դիտողություններ և առաջարկություններ չկան: |  |  |
| **6.** | ՀՀ տարածքային կառավարման և ենթակառուցվածքների նախարարություն  2020-06-22  ՍՊ/21.1/16992-2020 | 6. Վերանայել նախագծի կետերի համարակալումը: | 6. Ընդունվել է: | 6. Կատարվել է համապատասխան փոփոխություն: |
| **7.** | Կրթության տեսչական մարմին  2020-06-22  01/01-1/495-2020 | 7. Նախագծում ավելացնել նոր կետ հետևյալ բովանդակությամբ՝ «84-րդ կետից հանել հետևյալ նախադասությունը՝ «Դպրոցի մանկավարժական խորհրդի կազմում չընդգրկված բոլոր մանկավարժները կարող են ներկա գտնվել նիստերին՝ խորհրդակցական ձայնի իրավունքով:»: | **7.** Չի ընդունվել: | **7.** ՀՀ կառավարության 2002 թվականի հուլիսի 25-ի N 1392-Ն որոշման հավելված 3-ի 77-րդ կետում ամրագրված է՝ «Մանկավարժական խորհրդի կազմում ընդգրկվում են դպրոցի բոլոր մանկավարժական աշխատողները:»: |
| **8.** | ՀՀ արդարադատության նախարարություն  2020-13-07  01/27.0.01/15325-2020 | 1.«Հայաստանի Հանրապետության կառավարության 2002 թվականի հուլիսի 25-ի N 1392-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի /այսուհետ՝ նախագիծ/ 1-ին կետի 1-ին ենթակետում «11.1-ին» բառն անհրաժեշտ է փոխարինել «1.1-ին» բառով: Բացի այդ, գտնում ենք, որ նշված ենթակետը բովանդակային առումով դուրս է «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրության կարգավորման առարկայի շրջանակներից:  2. Նախագծի 1-ին կետի 3-րդ ենթակետում «փոխարեն լրացնել «բաց» բառը» բառերն անհրաժեշտ է փոխարինել «փոխարինել «բաց» բառով» բառերով:  3. 13. Միևնույն ժամանակ հայտնում ենք, որ Նախագծերի բխող համապատասխան փոփոխություններ պետք է կատարվեն նաև ՀՀ կրթության և գիտության նախարարի 2010 թվականի մարտի 18-ի N 113-Ն հրամանում: | 1. Ընդունվել է մասնակի:  2. Ընդունվել է:  3. Ընդունվել է: | 1. Կատարվել է համապատասխան փոփոխություն բառերի փոփոխության մասով:  2.Կատարվել է համապատասխան փոփոխություն:  3. Նշված իրավական ակտը գտնվում է մշակման փուլում: |
| **9.** | ՀՀ վարչապետի աշխատակազմ  2020-08-19  02/11.7/34654-2020 | **1.** Նախագծով առաջարկվում է փոփոխություններ և լրացումներ կատարել Հայաստանի Հանրապետության կառավարության 2002 թվականի հուլիսի 25-ի N 1392-Ն որոշման /այսուհետ՝ որոշում/ մեջ, սակայն հարկ է նկատի ունենալ, որ որոշման, ինչպես նաև նախագծի նախաբանում լիազորող նորմեր նախատեսված չեն, ուստի որոշման մեջ փոփոխություններ և լրացումներ կատարելը չի բխում ՀՀ Սահմանադրության 6-րդ հոդվածի 2-րդ մասի և «Նորմատիվ իրավական ակտերի մասին» ՀՀ օրենքի 13-րդ հոդվածի 1-ին մասի պահանջներից:  **2.** Նախագծի 1-ին կետի 1-ին ենթակետով լրացվող 9-րդ ենթակետը սահմանում է՝ լիազորված մարմնի լիազորություններից է հեռավոր կամ խոշորացված համայնքներում գործող դպրոցների կառավարման գործընթացի կազմակերպումը բնակավայրերից մեկում որպես մեկ դպրոց և դրա հարակից բնակավայրերում վերջինիս մասնաճյուղերի կազմավորման միջոցով կրթական գործընթացի ամբողջական կազմակերպումը բոլոր բնակավայրերում: Սույն դրույթը լրացուցիչ հիմնավորման և հստակեցման կարիք ունի հետևյալ պատճառաբանությամբ: Նախ՝ պարզ չէ, թե որոնք կարող են դիտարկվել որպես *հեռավոր համայնքում* գործող դպրոցներ, բացի այդ նախագծի հիմնավորումներից պարզ չէ, թե ինչպես է առաջարկվող փոփոխությունն առավել արդյունավետ դարձնելու կրթական գործընթացի կազմակերպումը: Պարզ չէ նաև, թե ինչ սկզբունքով են ընտրվելու այն դպրոցները, որոնք պահպանելու են իրենց կազմակերպաիրավական ձևը և որոնք են դառնալու մասնաճյուղեր:  3. «Պետական ոչ առևտրային կազմակերպությունների մասին» օրենքի 8-րդ հոդվածի 2-րդ մասի համատեքստում լրացուցիչ հիմնավորման կարիք ունի նաև պետական կազմակերպության մասնաճյուղեր ստեղծելու լիազորությունը հիմնադրից լիազորված պետական մարմնին փոխանցելու անհրաժեշտությունը:  4. Նախագիծն ու հիմնավորումը համադրելի չեն. հիմնավորման համաձայն՝ նախագծով սահմանվում է, որ դպրոցի տնօրենի պաշտոնի թափուր տեղի հավակնորդը հանդիպում է աշակերտական խորհրդի հետ` զարգացման ծրագիրը կազմելուց առաջ, այնինչ նման դրույթ նախագծում նախատեսված չէ: Հիմնավորմամբ պարզաբանվում է նախագծի 3-րդ կետի 5-րդ ենթակետը, այնինչ նման կետ նախագծում ևս առկա չէ: | 1. Ընդունվել Է:   2. Ընդունվել է:  3. Ընդունվել է:  4. Ընդունվել է: | 1.Կատարվել է համապատասխան փոփոխություն:  2.Կատարվել է խմբագրում, նշված կետը հանվել է նախագծից:  3.Կատարվել է համապատասխան փոփոխություն:  4.Կատարվել է համապատասխան փոփոխություն: |
|  | ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ  ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ  01.12.2020  02/11.7/51146-2020 | 1. Նախագծով առաջարկվում է փոփոխություններ և լրացումներ կատարել Հայաստանի Հանրապետության կառավարության 2002 թվականի հուլիսի 25-ի N 1392-Ն որոշման /այսուհետ՝ որոշում/ մեջ, սակայն հարկ է նկատի ունենալ, որ որոշման, ինչպես նաև նախագծի նախաբանում լիազորող նորմեր նախատեսված չեն, ուստի որոշման մեջ փոփոխություններ և լրացումներ կատարելը չի բխում ՀՀ Սահմանադրության 6-րդ հոդվածի 2-րդ մասի և «Նորմատիվ իրավական ակտերի մասին» ՀՀ օրենքի 13-րդ հոդվածի 1-ին մասի պահանջներից: | Ընդունվել է: | Կատարվել է համապատասխան փոփոխություն: |
|  |  | 1. Նախագծի 1-ին կետի 1-ին ենթակետով լրացվող 9-րդ ենթակետը սահմանում է՝ լիազորված մարմնի լիազորություններից է հեռավոր կամ խոշորացված համայնքներում գործող դպրոցների կառավարման գործընթացի կազմակերպումը բնակավայրերից մեկում որպես մեկ դպրոց և դրա հարակից բնակավայրերում վերջինիս մասնաճյուղերի կազմավորման միջոցով կրթական գործընթացի ամբողջական կազմակերպումը բոլոր բնակավայրերում: Սույն դրույթը լրացուցիչ հիմնավորման և հստակեցման կարիք ունի հետևյալ պատճառաբանությամբ: Նախ՝ պարզ չէ, թե որոնք կարող են դիտարկվել որպես հեռավոր համայնքում գործող դպրոցներ, բացի այդ նախագծի հիմնավորումներից պարզ չէ, թե ինչպես է առաջարկվող փոփոխությունն առավել արդյունավետ դարձնելու կրթական գործընթացի կազմակերպումը: Պարզ չէ նաև, թե ինչ սկզբունքով են ընտրվելու այն դպրոցները, որոնք պահպանելու են իրենց կազմակերպաիրավական ձևը և որոնք են դառնալու մասնաճյուղեր: | Ընդունվել է: | Նախագծի 1)-ին կետը հանվել է։ |
|  |  | 1. Նախագծի 1-ին կետի 1-ին ենթակետով լրացվող 7-րդ ենթակետը որպես հիմնադրի լիազորություն սահմանում է «համայնքներում գործող դպրոցների կառավարման գործընթացի կազմակերպումը բնակավայրերից մեկում որպես մեկ դպրոց և դրա հարակից բնակավայրերում վերջինիս մասնաճյուղերի կազմավորման միջոցով կրթական գործընթացի ամբողջական կազմակերպումը բոլոր բնակավայրերում:»: Նախագծի հիմնավորումից պարզ չէ, թե ինչպես է առաջարկվող՝ ապակենտրոնացված կառավարման համակարգից կենտրոնացված կառավարման համակարգի անցման փոփոխությունը կրթական արդյունավետություն ապահովելու։ Այս մասով անհրաժեշտ ենք համարում կատարել ազդեցության գնահատում և ներկայացնել դրանց արդյունքները։ | Ընդունվել է: | Կետը նախագծից հանվել է։  Գործող օրինակելի կանոնադրությամբ կա մասնաճյուղ ունենալու հնարավորություն։ |
|  |  | 1. Առաջարկվող փոփոխություններն, ընդհանուր առմամբ, ընդունելի են, սակայն պետք է հաշվի առնել, որ համաձայն պրակտիկայի՝ տնօրենների կողմից ներկայացվող զարգացման ծրագրերը կարող են շատ դեպքերում լինել նույնական, ընդհանրական, բավարար չուսումնասիրված և չարտահայտեն կոնկրետ դպրոցի խնդիրների լուծումը՝ առաջարկվող հստակ քայլերով և ճանապարհային քարտեզով: Ուստի՝ տնօրենի ընտրության հարցում բացառապես զարգացման ծրագրի վրա հիմնվելը նպատակահարմար չենք համարում և անհրաժեշտություն ենք տեսնում ընտրությունը նաև այլ գործիքների կիրառության արդյունքում կատարել, օրինակ՝ հարցաշարերից տրվող հարցերի պատասխանների գնահատում, որն էլ հնարավորինս օբյեկտիվ անցկացնելու համար՝ գնահատման ձևաչափ ներդնել: Ձևաչափի ներդրումը վերաբերելի է նաև զարգացման ծրագրի գնահատման դեպքում, որով կարելի կլինի չափել, թե՛ ծրագրի, և թե՛ տրվող հարցերի իրատեսականությունը, հնարավոր տնօրենի վարչական կարողությունների ամբողջությունը, մասնագիտական փորձը, կոմպետենցիաները և այլ նպատակահարմար հմտություններ:անհրաժեշտություն ենք տեսնում ընտրությունը նաև այլ գործիքների կիրառության արդյունքում կատարել, օրինակ՝ հարցաշարերից տրվող հարցերի պատասխանների գնահատում, որն էլ հնարավորինս օբյեկտիվ անցկացնելու համար՝ գնահատման ձևաչափ ներդնել: Ձևաչափի ներդրումը վերաբերելի է նաև զարգացման ծրագրի գնահատման դեպքում, որով կարելի կլինի չափել, թե՛ ծրագրի, և թե՛ տրվող հարցերի իրատեսականությունը, հնարավոր տնօրենի վարչական կարողությունների ամբողջությունը, մասնագիտական փորձը, կոմպետենցիաները և այլ նպատակահարմար հմտություններ: | Ընդունվում է ի գիտություն: | Մշակվում է պետական հանրակրթական ուսումնական հաստատության զարգացման ծրագրի մշակման պահանջներն ու ձևաչափը, որը հնարավորություն կտա խուսափել արտագրություններից և ապահովել հիմնավոր մշակված և մեկ ընդհանուր կառուցվածք ունեցող զարգացման ծրագրեր։  Տնօրենի թափուր տեղի համար մրցույթին մասնակցելու համար պահանջվող փաստաթուղթ է հաստատության ղեկավարման իրավունքի հավաստագրի պատճենը։ Հավաստագրումը անցկացվում է թեստավորման և հարցազրույցի միջոցով։ Հարցազրույցի ժամանակ մասնակիցները պատասխանում են կառավարման, ղեկավարման, իրավական գիտելիքները և կարողությունները ստուգող՝ իրավիճակային հինգ հարցի։ Այս քննություններից հետո, տնօրենի ընտրության ժամանակ տրվում են միայն զարգացման ծրագրից բխող հարցեր։ |